33. schôdza NR SR - 7.deň - A. dopoludnia
Dátum: 2025-04-03
Poslanec: Pročko, Jozef (SLOVENSKO)
Druh vystúpenia: Vystúpenie v rozprave

50. Ďakujem veľmi pekne. Práve ma pochválil pán Žiga, že mám veľmi pekné tričko, tak mu veľmi pekne ďakujem. Pán Žiga, veľmi si to vážim, veľmi naozaj, odteraz už bútľavú vŕbu nebudem spomínať. Škoda, že tu nie je pán Hazucha a pán Šimek, škoda, pretože nemohol som reagovať faktickými poznámkami na nich, ale určite budem reagovať takto, lebo je to v rozprave. Pán Šimek rozprával o tom, že vy, PS-ko, čo si to vy dovoľujete rozprávať o výjazdoch. Šimko, Šimko, ospravedlňujem sa. Pán Šimko, včera bol Krajčí, tak dneska bude Šimko, Krejči. Čo si to vy dovoľujete? Veď vy na tie výjazdové ani vôbec nechodíte, ale počuli ste pána Šimka, oni chodia. Oni chodia na výjazdy po celej republike, oni sú tí, ktorí počúvajú ten ľud, vy nie. Čo si to vy dovoľujete rozprávať o výjazdoch? Mne odstrelilo dekel. Pán Hazucha, nie je tu, škoda, škoda, od nás z regiónu. No, ja veľmi schvaľujem a zase budem spomínať Tittela, Dušana Tittela, športovca, ktorý, naozaj s ním som absolvoval veľmi veľa akcií, kde sme podporovali mladých športovcov, kde sme podporovali regióny, kde sme zadarmo, aj Dušan, aj teraz robí všetky veci zadarmo, kde sme chodili do regiónov a nezištne, nezištne sme pomáhali pri rozvoji regiónov. Ale to bolo slovíčko nezištne. Takže, pán Hazucha, viete, to ihrisko, ktoré sa postavilo v tom, v tej dedine za tých, kde je osemdesiat obyvateľov, je to skvelá vec, fantastická. Je tak? Je. Ale to ihrisko, a ja vám poviem podľa môjho rodiska, pretože ja som doma aj v regióne, kde je to naozaj veľmi, veľmi zlé. Ten región je naozaj veľmi poddimenzovaný financiami. Je to región Lučenec. Žiaľbohu, je to tak. Patrí medzi tých 25 okresov. Piatok, sobota, nedeľa som doma v Haliči a pondelok, utorok, streda, štvrtok som doma tu v Bratislave. Takže ja to naozaj môžem porovnávať. No a v tej Haliči malo ihrisko stáť nejakých 500-tisíc, 500-tisíc a zrazu tam prišla smerácka úderka a stálo to 800-tisíc. Takže si viete predstaviť v tej malej dedine, kde je to, kde to je super, fantázia, skvelé, jedinečné, ale zarábali. A toto sú oni, kšeftári, kšeftári. Takže, pán Hazucha, ja to podporujem, každý to podporuje, ale vy sám dobre viete, pán Hazucha, ste v regióne, čo sa rozpráva o smerákoch, čo sa rozpráva o kšeftoch, čo sa rozpráva o tom, kto ide na ten úrad robiť. Veď sme sa o tom rozprávali. No a počuli sme naozaj o tomto zákone dnes už v rozprave veľmi dôkladne vysvetlené odborné veci. A ja by som chcel zaujať také vecné stanovisko, lebo nielen to, čo sa hovorí, ale kto to hovorí. Veľmi dôležité je, kto to hovorí. A pán Šutaj Eštok, ktorý včera predkladal covidový zákon, povedal o dvoch odídencoch, citujem jeho slová: „zbavili sme sa dvoch vydieračov". Zbavili sa, lenže z tých dvoch vydieračov sa stali štátny tajomník a minister, minister. Ja mám veriť vydieračovi? Mám veriť tomu, že vydierač predloží zákon, ktorý bude skvelý, jedinečný? Mám veriť tomu, že Šutaj Eštok spolupracuje s vydieračom? Fico povedal o nich, že sú to vydierači, že sú to ľudia, ktorí vydierajú. A takýto ľudia, mám veriť tomu, že pripravia vládny návrh zákona o podpore prioritných okresov? Veď tie výjazdové konania, nefoťte ho teraz, je strašne distingvovaný. Môžte, môžte, už sa usmieva. Veď ten, naozaj výjazdové konania našej vlády, teda našej vlády, Ficovej vlády sú čistý populizmus. Vy myslíte, že oni idú do regiónu s tým, že idú do veľmi chudobného regiónu a oni tam chcú podporiť naozaj obce, ktoré strádajú, obce, ktoré nemajú, kde sú nezávislí poslanci? Veď ste to už dnes počuli, Slováci, a naozaj je dedina, dve dediny, kde potrebujú traktor. Fico tam príde, ale tam traktor nedá a vedľa sú, vedľa sú dve dediny, kde dostanú tri traktory, ale traktory nepotrebujú. Strana regiónov, strana regiónov rozdeľuje, rozdeľuje nie podľa toho, že či to ten starosta potrebuje, ale ty si smerák, ty si hlasák, ty si esenesák, no dobre. A to je o kšeftoch. Zrušili ministerstvo športu, zrušili, tak toho štátneho tajomníka, toho, čo dohodil všetky kšefty svojej rodine, tak už je štátny tajomník na ministerstve školstva. To je choré, to je choré. Tento zákon je potrebný urobiť naozaj veľmi dôkladne, ale so zreteľom na tie regióny. A keď, keď sa dozvieme, že naozaj počet tých okresov, ktoré strádajú, je 25 a oni vám tvrdia, že to za tie tri a pol roky vlády Matoviča sa to udialo. Ale oni to robili aj predtým. Oni aj predtým chodili do regiónov a keď si poslušný bozkávač Ficovej ruky, tak z tej ruky ti dajú nejaké omrvinky. Ale do tej dediny príde aj kšeft, do tej dediny príde štátny kšeft a na tom štátnom kšefte sa nabalia, zarobia, na tom kšefte si rozdelia. Ja mám veriť človeku, ktorý pred voľbami klamal o tom, že Igor Matovič vlastní kaštieľ? Ja mám veriť človeku, ktorý tu rozprával o tom, že Raši nie je dobrý, nebude dobrý minister a s tým ministra predseda parlamentu a s tým ministrom sa vymení? Ktorý rozprával, že on bude, on bude iný, že on nebude s nimi spolupracovať? A zrazu je vo vláde minister. A aj premiér Slovenskej republiky, aj Šutaj Eštok o ňom povedali, že sú vydierači. Kto z vás, povedzte mi normálne, pán Hazucha, vy by ste podporoval vydierača? Veď to Fico povedal, váš Fico povedal o ňom, že je vydierač. Mám teda veriť, že tento zákon robil normálny človek, alebo vydierač? Veď povedzte mi. Je tu v sále niekto, kto by z vás podporoval vydierača? Kto by súhlasil so zákonom, ktorý urobil vydierač? Človek, ktorý rozprával, nám nejde o funkcie, nám ide o hodnoty, o hodnoty, my nechceme funkcie, nikto. Veď Šalitroš sa zgrcal, zgrcal sa z toho Trestného zákona a potom na tlačovke sa usmievali a povedali, hhh, už si dal kinedryl Šalitroš, už negrcia. Neskutočné, fakt neskutočné! Kšefty, kšefty a kšefty. Kto z vás si myslí, že tento zákon, tento zákon je o podpore, Slováci, regiónov, tak sa mýli. Opäť sa bude kšeftovať. Mám veriť človeku, ktorý kšeftoval, ktorý pred voľbami dostal na kalendáriky štvornásobne toľko, ako bola cena? Mám veriť, že tu sa nebude kšeftovať? Pred voľbami kšeftoval, teraz sa z neho stal archanjel Gabriel, lebo rokoval s Dubécim aj so Šimečkom? Ospravedlňujem sa, ale sadol si, ale oklamal, oklamal. Sami dobre viete, že ako vás oklamal a nie raz. Mám takému človeku veriť? Povedzte mi. Vy by ste verili, pán Truban? Povedzte, vy by ste mu verili ďalej, vy by ste si s ním sadli a rokovali s ním znova? Ak áno, tak viete, čo ste? Trubka. Žartujem, žartujem. Takže, to som žartoval, pán Vančo. Áno, môžem? Áno? Ďakujem, ďakujem, pán Vančo. Takže toto je to, čo, ja viem, že vás to, počúvajte, pán Vančo, teraz zase budem úprimný. Ja viem, že vás to štve, že ste s ním rokovali a že vás okakal, ale ja za to nemôžem, pán Vančo, dobre? Tak sa ukľudnite vy. Je tu situácia, ktorá naozaj prichádza na Slovensko so SMER-om vždy a vždy. Na ministerstvá, na ministerstvá sa dosádzajú ľudia, ktorí klamú, ktorí kšeftujú, ktorí robia všetko preto, aby ich známi, príbuzní, aby dostali 337-tisíc dotáciu a tú dotáciu 337-tisíc použijú na lodičku, v ktorej budú, oni chcú tam v tej lodičke robiť prospešné veci, ale kto z vás dostal 337-tisíc od Roberta Fica. Kto? Dajte ruku hore. Tento zákon je pre mňa naozaj absolútny bluf a v tomto zákone nejde o nič iné ako o to, aby zase mohli ďalej len a len kšeftovať. Ďakujem.